Komission asetus (ETY) N:o 2869/88, annettu 16 päivänä syyskuuta 1988, vilja-alan yhteisvastuumaksun soveltamista koskevista yksityiskohtaisista säännöistä annetun asetuksen (ETY) N:o 1432/88 muuttamisesta



Virallinen lehti nro L 257 , 17/09/1988 s. 0022 - 0022

Suomenk. erityispainos Alue 3 Nide 27 s. 0158

Ruotsink. erityispainos Alue 3 Nide 27 s. 0158



KOMISSION ASETUS (ETY) N:o 2869/88, annettu 16 päivänä syyskuuta 1988, vilja-alan yhteisvastuumaksun soveltamista koskevista yksityiskohtaisista säännöistä annetun asetuksen (ETY) N:o 1432/88 muuttamisesta EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon vilja-alan yhteisestä markkinajärjestelystä 29 päivänä lokakuuta 1975 annetun neuvoston asetuksen (ETY) N:o 2727/75(1), sellaisena kuin se on viimeksi muutettuna asetuksella (ETY) N:o 2221/88(2), ja erityisesti sen 4 artiklan 5 kohdan ja 4 b artiklan 5 kohdan, sekä katsoo, että vilja-alan yhteisvastuumaksun soveltamista koskevien yksityiskohtaisten sääntöjen mukaisesti, joista säädettiin asetuksella (ETY) N:o 2040/86(3), siemenviljat vapautetaan edellä tarkoitetusta maksusta, lukuun ottamatta vietyjä siemenviljoja; tästä vapautuksesta on nimenomaisesti säädetty asetuksella (ETY) N:o 1432/88(4), sellaisena kuin se on muutettuna asetuksella (ETY) N:o 2324/88(5); tämä asetus korvaa asetuksen (ETY) N:o 2040/86 markkinointivuodesta 1988/1989; tämän vuoksi ne siemenviljat, jotka ovat taloudellisten toimijoiden varastossa markkinointivuoden 1987/1988 lopussa, on syytä vapauttaa maksusta, jos kyse on käyttövalmiista siemenviljasta, jonka yhteisvastuumaksua ei ole palautettu tuottajalle, ja tässä asetuksessa säädetyt toimenpiteet ovat viljan hallintokomitean lausunnon mukaiset, ON ANTANUT TÄMÄN ASETUKSEN: 1 artikla Korvataan asetuksen (ETY) N:o 1432/88 7 artiklan 1 kohdan ensimmäinen alakohta seuraavasti: "Muiden taloudellisten toimijoiden kuin tuottajien hallussaan pitämiä ja sinä päivänä, jolloin tätä asetusta aletaan soveltaa, niille kuuluvia viljavarastoja Italian ja Ranskan taloudellisten toimijoiden hallussaan pitämiä viljavarastoja lukuun ottamatta pidetään markkinoille saatettuina 1 artiklan 2 kohdan mukaisesti. Varmennettujen siementen varastoja ei kuitenkaan pidetä markkinoille saatettuina, jos on kyse sellaisinaan käyttövalmiiden siementen varastoista, joiden osalta yhteisvastuumaksua ei ole palautettu tuottajalle. Viljavarastojen haltijoiden on maksettava tämän asetuksen voimaantulopäivää edeltävänä päivänä voimassa oleva yhteisvastuumaksu viimeistään vuoden 1988 heinäkuun lopussa." 2 artikla Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä. Sitä sovelletaan: - kesäkuun 1 päivästä 1988 Italiassa, Kreikassa ja Espanjassa kaikkien muiden viljojen kuin maissin ja durran osalta, - toisesta vaiheesta alkaen Portugalissa, - 1 päivästä heinäkuuta 1988 muissa jäsenvaltioissa sekä ensimmäisessä luetelmakohdassa tarkoitetuissa jäsenvaltioissa maissin ja durran osalta. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 16 päivänä syyskuuta 1988. Komission puolesta Frans ANDRIESSEN Varapuheenjohtaja (1) EYVL N:o L 281, 1.11.1975, s. 1 (2) EYVL N:o L 197, 26.7.1988, s. 16 (3) EYVL N:o L 173, 1.7.1986, s. 65 (4) EYVL N:o L 131, 27.5.1988, s. 37 (5) EYVL N:o L 202, 27.7.1988, s. 39